Lav et referat af nedenstående tekst:

Tekst:
Sidste år den 4. maj kunne Danmark fejre, at det var 75 år siden, at landet blev befriet. Og det var også planen, at dagen skulle have været markeret med en kæmpe fest i Aalborg. Men markeringen blev aflyst på grund af corona, og i stedet er den flyttet til i dag 4. maj – og her på TV2 Nord er vi med til festligholdelsen. Eventredaktør på TV2 Nord Rikke Kjølby mener sagtens, at 76-året for befrielsen er værd at fejre. - Budskabet har jo ikke ændret sig. Det handler om af fejre fællesskabet og demokratiet, og at vi har haft friheden siden dengang, og at vi har muligheden for at gøre og sige, hvad vi har lyst til, siger Rikke Kjølby. Frihedsfesten er i år rykket ind i Aalborg Kongres & Kultur Center, men det bliver uden publikum på grund af coronarestriktionerne. - Vi kunne have valgt at aflyse, men vi kan heldigvis sende det ud på fjernsynet, så alle kan følge med og på den måde være med til at fejre befrielsen, siger Rikke Kjølby. Og allerede fra klokken 14 i dag er der grund til at se med, for her bliver der transmitteret en frihedsgudstjeneste med biskop Henning Toft Bro fra Budolfi Kirke i Aalborg. Og fra klokken 19.45 sender TV2 Nord også direkte på Salto, tv2nord.dk og Facebook, når festlighederne begynder på scenen i Aalborg Kongres & Kultur Center. - Vi kommer til at samle delelementer med alt det, vi ville have gjort, hvis vi kunne samle mange folk. Så der kommer stadig folk og holder tale – blandt andet nogle af frihedskæmperne, der var med under Anden Verdenskrig. Og der kommer til at være alsang og musik med fortolkninger af sange fra krigen og efterkrigstiden og selvfølgelig også nutid musik, siger Rikke Kjølby. Der vil være optræden med Lars Lilholt, Pernille Rosendahl, Mattias Kolstrup, Shaka Loveless og Klarup Pigekor. Rikke Kjølby fortæller, at der også kommer hilsener fra nær og fjern i hele Nordjylland. - Forhåbentlig kan det blive en god oplevelse. Vi gør i hvert fald alt, hvad vi kan, for at markere friheden og befrielsen på en værdig måde, selv om vi ikke kan samle folk, så vi kan sidde ved siden af hinanden, siger Rikke Kjølby. Frihedsfesten er arrangeret i et samarbejde mellem Aalborg Kommune, Aalborg Stift, Aalborg Garnison og TV2 Nord. Frihedsfesten er støttet økonomisk af Spar Nord Fonden, Club Nord, Region Nordjylland, Det Obelske Familiefond, ARF Multimedier Aars, Aalborg Kommune og TV2 Nord og afvikles i samarbejde med Aalborg Konges & Kultur Center.

Referat:
I dag 4. maj er det 76 år siden, at Danmark blev befriet. Det markeres med et stort show fra Aalborg Kongres & Kultur Center, som vi sender direkte på TV2 Nord Salto.